NaiveNeuron/SloPal huggingface dataset:
Záhumenský, Marian, poslanec NR SR (2014-07-02):
Ďakujem pekne. Pán poslanec Novotný, jediné, s čím môžem súhlasiť z vášho vystúpenia, je, že voda je strategická surovina. Všetko ostatné, čím ste argumentovali, je znôška demagógie. A by som pripomenul, pamätám si vaše plamenisté vystúpenia, akým spôsobom treba znížiť podpory do poľnohospodárstva, pretože poľnohospodári ich neefektívne využívajú. A práve vláda SDKÚ na čele s jej protagonistom v tej vláde pánom Simonom, ktorý zaviedol podporu ničoho, doviedol poľnohospodárstvo do stavu, ktorého sa nedá ani zastaviť úpadok. A dneska počúvam plamenisté vystúpenia kolegov z SDKÚ a opozície, ako práve treba podporiť poľnohospodárstvo, aby sme ho zachránili pre tým úpadkom, ktorý ste sami navodili. Nedávno ste vytvorili hystériu okolo predaja pôdy, na Slovensku je ohrozená slovenská pôda a treba robiť veľké petície, ktoré dokonca podpísalo 60 tisíc občanov bez znalosti toho vlastne, o čo ide, lebo ste vytvorili hystériu , že Slovensko stráca svoju pôdu a príde o pôdu. Pritom sami ste vytvorili podmienky vo vašej vláde, akým spôsobom pôda nebola chránená, a vôbec vás netrápilo to, že pôda nie je chránená, a vytvorili ste priestor pre developerov, aby ju mohli nakupovať a premieňať na stavebné pozemky. A dnes tu vytvárate hystériu, vláda ide predávať pôdu. Vás nezaujíma zákon o vode. Ale celý čas počúvame už tuná (tri vystúpenia), akým spôsobom vláda ide predávať vodu. Jediné, čo vláda urobila v zákone, je to, že vytvorila transparentné pravidlá pre to, ak by niekedy niekto chcel predávať vodu. A všade tam je uvedené, čo všetko sa musí predložiť, aké bilancie sa musia urobiť, aby mohol niekto o takýto súhlas žiadať. A dneska hystéria je obrovská, na Slovensku ľudí strašíte, že vláda vlastne tento zákon predkladá len preto, lebo má pripravenú stratégiu predávať vodu. Vôbec to nie je pravda, je to absolútne postavené na vode, ale hystéria sa vám darí robiť dobre. Ďakujem.
Laššáková, Jana, podpredsedníčka NR SR (2014-09-12):
To je starosť niekoho iného. Nech sa páči, ideme... (Smiech v sále). Pokračujeme. Pán poslanec Poliačik... (Ruch v sále.) Poprosím vás o pokoj, páni poslanci. Pán poslanec Poliačik podal procedurálny návrh a navrhol vypustiť z programu návrh poslanca Igora Chomu a Renáty Zmajkovičovej na vydanie novely stavebného zákona (tlač 1060). Pán poslanec, ste to podal v mene troch poslaneckých klubov. (Súhlasná reakcia poslanca.) Ja som to počula, takže áno. Prosím, prezentujme sa a hlasujeme. (Hlasovanie.) Prítomných 126 poslancov, za návrh hlasovalo 45, proti 75, zdržal sa 1 poslanec, nehlasovalo 5 poslancov. Konštatujem, že tento návrh sme neschválili. Ďalej podávam návrh, aby sme tento bod, ako aj návrh poslankyne Renáty Zmajkovičovej (tlač 1140) a body poslanca Hlinu prerokovali na záver schôdze. Prosím, prezentujme sa a hlasujeme. (Hlasovanie.) Prítomných 80 poslancov, za návrh 79, proti nebol žiaden, zdržalo sa 0, nehlasoval 1. Konštatujem, že sme tento návrh schválili. Chcem vás informovať, že spravodajca k návrhu skupiny poslancov na vydanie novely zákona o miestnych daniach (tlač 1056) požiadal, aby sme o tomto návrhu hlasovali v utorok. Rešpektujeme právo spravodajcu. Ďalej vás chcem informovať, že poslanec Ivan Uhliarik ako navrhovateľ vzal späť ním predložený návrh novely zákona o poskytovateľoch zdravotnej starostlivosti (tlač 1147), bol to bod 67 schváleného programu. Teraz pristúpime k hlasovaniu v treťom čítaní o návrhu uznesenia k návrhu na vyslovenie súhlasu s Medzinárodným dohovorom o ochrane všetkých osôb pred nedobrovoľným zmiznutím z 20. decembra 2006 (tlač 1084). Poprosím určenú spravodajkyňu z ústavnoprávneho výboru poslankyňu Editu Pfundtner, aby hlasovanie uviedla. Nech sa páči, pani poslankyňa. (Hlasovanie o návrhu na vyslovenie súhlasu Národnej rady Slovenskej republiky s Medzinárodným dohovorom o ochrane všetkých osôb pred nedobrovoľným zmiznutím z 20. decembra 2006 , tlač 1084.)
Figeľ, Ján, podpredseda NR SR (2012-12-12):
Ďalším v rozprave podľa poradia je Radoslav Procházka. Nie je sále, stráca poradie. Nech sa páči, Elemér Jakab. The floor is yours, sir. Nech sa páči.
Hrnčiar, Andrej, podpredseda NR SR (2019-05-10):
Ďakujem. Prerušujem rokovanie o tomto bode programu. A ďalším bodom programu je prvé čítanie o vládnom návrhu zákona o sčítaní obyvateľov domov a bytov v roku 2021 a o zmene a doplnení niektorých zákonov. Vládny návrh zákona má parlamentnú tlač 1430. Návrh na jeho pridelenie na prerokovanie výborom je v rozhodnutí č. 1517. Nech sa páči, pán minister financií, máte priestor, aby ste vládny návrh zákona uviedli. (Rokovanie o vládnom návrhu zákona o sčítaní obyvateľov, domov a bytov v roku 2021 a o zmene a doplnení niektorých zákonov , tlač 1430.)
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 113, proti nikto, zdržal sa nikto, nehlasoval 1 pán poslanec alebo poslankyňa. Konštatujem, že sme rozhodli o tom, ktoré výbory prerokujú tento návrh zákona. Ďalej poprosím pani poslankyňu Šofranko ako spravodajkyňu z výboru pre vzdelávane, vedu, mládež a šport, aby nám uviedla hlasovania v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 131/2002 Z. z. o vysokých školách, tlač 212, bod 33 schváleného programu. Nech sa páči, pani poslankyňa. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 212.)
Hatráková, Katarína, poslankyňa NR SR (2020-11-26):
Ďakujem. Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
Bublavý, Dušan, poslanec NR SR (2014-05-29):
Pán predseda, dajte hlasovať o bodoch 1 a 3 pozmeňujúceho návrhu pána poslanca Kadúca.
Blaha, Ľuboš, podpredseda NR SR (2024-05-14):
Pani poslankyňa Jana Hanuliaková
Heger, Eduard, poslanec NR SR (2017-12-06):
Ďakujem pekne. Kolega Krajniak, ja len doplním, čo sa týka tých dobrých časov, to myslím si, že je veľmi explicitne vysvetlené. A to je presne o tom, že tie dobré časy, ja si myslím, že tu sú, tak ako povedal aj kolega Jurzyca, že tie rozpočtovo dobré časy tu sú, že naozaj sa dá vyťažiť z toho, že sme na vlne tej konjunktúry ekonomickej. A toto je presne čas, kedy je dôležité, aby to ľudia pocítili. Lebo v kríze sme ľuďom hovorili, alebo ľuďom bolo hovorené, že utiahnite si opasky. Dalo sa to pochopiť. Ale v tomto čase sa to už nedá pochopiť a ani to nie je správne, je to priam akože zlé, ak ľudia majú uťahovať opasky práve v čase, keď sú dobré časy. Ale treba sa na to aj kvalitne pripraviť. Čiže nie je to len o tom, že teraz rozdám, ale naozaj myslieť na to, aby tá ekonomika generovala stále každým rokom viac peňazí, a vedieť to pretaviť do správnych investícií. Ale je úplne pravda, presne, tie dobré časy nie sú v tom, že ľudia by sa mali dobre, pár ľudí sa tu má, presne, dobre, ale mnohí ľudia sa tu stále dobre nemajú. A to je aj to, čo sme hovorili včera, keď sme sa bavili o práve tých nerovnostiach, regionálnych rozdielov. Ja len doplním k tým sekerám v štátnych podnikoch, ktoré si spomenul, to je presne tá kasa, ktorú treba vziať. A doplním ešte k samosprávam, že tam sa generuje tiež veľmi vysoký skrytý dlh, pretože dlhodobo samosprávy nečerpajú kapitálové výdavky, snažia sa šetriť aj kvôli tomu, že sú obmedzené tým dlhovým pravidlom, čo je dobre pravidlo. Avšak toto je tá diera v lodi a vidíme, že aj do budúcnosti neplánujú, resp. plánujú opäť nízke kapitálové výdavky. A toto spôsobí zníženie čistého bohatstva. A toto sú presne tie veci, ktoré treba mať jednoznačne na zreteli, keď sa zostavuje rozpočet. Ďakujem.
Budaj, Ján, poslanec NR SR (2018-10-24):
Žiadam o opravu pri tlači 1144, pri tomto bode som nemienil hlasovať. Súčasne sa chcem, pán predsedajúci, naozaj ohradiť voči spôsobu, že sme hlasovali o takomto maratóne. Odkedy je parlament... (Prerušenie vystúpenia predsedajúcim.)
Mizík, Stanislav, poslanec NR SR (2017-09-11):
Ďakujem za slovo. Pred určitým časom mandátový a imunitný výbor dal mne a Milanovi Mazurekovi pokuty, aj keď pán Schlosár predniesol nepriestrelné argumenty. A Rašiho výbor aj tak dal pokutu. Nebudú tie vyšetrovacie výbory tiež také nezávislé ako výbor prezidenta galaktických parkovacích miest súdruha Rašiho? A jednu otázočku, pán Rajtár. Čo sa stane, keď uzávery polície a prokuratúry budú protichodné s vyšetrovacím výborom? Ako sa to bude vlastne riešiť? Ďakujem.
Pčolinský, Peter, podpredseda NR SR (2023-06-22):
Ďakujem, pán minister. Teraz pán poslanec vám položí doplňujúcu otázku a môžte reagovať zase v rozsahu päť minút. Čiže nech sa páči, pán poslanec. Prihláste sa, pán poslanec, najprv. Môžte.
M. Číž, podpredseda NR SR: (2008-02-05):
S reakciou na faktické poznámky, pán poslanec Burian, nech sa páči.
B. Bugár, podpredseda NR SR: (2001-12-18):
Pýtam sa pána ministra, či chce zaujať stanovisko k rozprave. Pán minister, nech sa páči, máte slovo. M. Kňažko, minister kultúry SR: Vážený pán podpredseda, panie poslankyne, páni poslanci, samozrejme, že niektoré pripomienky pána poslanca Sopka by som akceptoval a uvítal, ale skôr by mohli byť adresované ministerstvu financií, ako to už hovoril aj pán Kužma. My nemáme problém s tým, aby sa štát podieľal väčšou mierou, už dávno a dlhé roky sa mal podieľať asi väčšou mierou na ochrane a rekonštrukcii kultúrnych pamiatok. Ale nie je možné predložiť zákon, ani vo vláde, možno ešte menej v parlamente, ktorý bude zakladať zákonný právny nárok na zvýšenie štátneho rozpočtu. To je jeden problém. Ale hádam ešte najprv by som povedal, pán poslanec, ak ste nám aj tieto pripomienky adresovali, uisťujem vás, že k nám nedošli. Boli by sme sa k nim už vyjadrili, samozrejme, a veľmi radi. No. Čiže bez zvýšenia prostriedkov štátneho rozpočtu, a to každoročne možno vždy v zákone o štátnom rozpočte nie je jednoducho možné dať do tohto zákona participáciu štátu na ochrane národných pamiatok. A navyše je celkom prirodzené, že o pamiatky sa jednoducho musí starať predovšetkým majiteľ. Pokiaľ ide o ústredný zoznam, tak pamiatkový úrad to vedie, ústredný zoznam, a je to v § 23 o ústrednom zozname, čiže je to v tom zákone, pán poslanec. Pokiaľ ide o riešenie špeciálnej štátnej správy, áno, tento prvok centralizácie rozhodne treba podporovať, pretože čím nižší orgán pamiatkovej správy, žiaľ, tým väčšia benevolencia. Mohli by sme poukázať na desiatky rozpadnutých pamiatok, ktoré dostali za korunu napríklad obce do vlastníctva, zoberte si Holíč, ale mohol by som menovať naozaj veľa. Čiže je potrebné, aby to bolo takýmto centrálnym spôsobom organizované. Navyše s tým súhlasila aj Rada vlády pre verejnú správu a je to obvyklé aj v iných krajinách, ako som spomínal už vo svojom úvodnom slove, v Rakúsku a Nemecku. Čiže nemôžem súhlasiť s pánom poslancom, že ide o nekoncepčný materiál, ide o materiál, ktorý je možný z hľadiska rešpektovania zásad okolo čerpania štátneho rozpočtu. Inak tú spomínanú nekoncepčnosť a podobne by som odmietal a prihováram sa za to, aby tento zákon bol posunutý do ďalšieho rokovania. Ďakujem pekne za pozornosť.
Jurinová, Erika, podpredsedníčka NR SR (2013-09-06):
Pán poslanec Fronc.
Žitňanská, Lucia, poslankyňa NR SR (2014-10-16):
Ďakujem veľmi pekne za slovo, pani predsedajúca. Vážené kolegyne, vážení kolegovia, pán minister, ja vítam predloženie tohto návrhu zákona okrem toho, že sú tam možno veci, ktoré treba riešiť, tak viete veľmi dobre, že opakovane som aj predkladala aj vlastné návrhy a opakovane som hovorila na tému, aj tu v pléne, na tému nahrávania súdnych pojednávaní, ktoré považujem za mimoriadne dôležitý a efektívny nástroj, ktorý môže ako jeden čriepok skladačky napomôcť možno zvýšeniu dôveryhodnosti justície. Minimálne u tých, ktorí naozaj so súdom v podobe pojednávania sa do kontaktu dostanú. Pretože tým, že nahrávka bude súčasťou spisu, budú mať aj účastníci konania k nahrávke prístup. Pomôže to nepochybne aj v prípade sporov v rámci odvolacieho konania, kde sa dá verifikovať aj svedecká výpoveď a podobne, ako presne znela, nie sme odkázaní len na záznam, ktorý môže niekedy vzbudzovať interpretačné pochybnosti. Ale hlavne si myslím, že tým je na stole aj záznam o tom, ako to pojednávanie naozaj prebieha a môže slúžiť veľmi dobre účastníkom konania. Ale koniec koncov aj predsedovi súdu, prípadne aj ministrovi spravodlivosti v rámci výkonu ich oprávnení, ktoré im zákon dáva, v prípade nejakej sťažnosti na nenáležité konanie sudcu na pojednávaní, tak sa to dá verifikovať. Nie sme odkázaní na výpoveď proti výpovedi. Čiže ja som presvedčená, že to je naozaj dobrý nástroj. Dobrý nástroj, ktorý bude aj v praxi veľmi užitočný. Preto naozaj vítam, že ten zákon je tu, a ja k tomu môžem len povedať to, že konečne tu, pretože vo vzťahu k tomuto zákonu jediné kritické, čo môžem povedať, že je tu až dnes. Pretože faktom je, že tá zmluva, pretože financovanie technické je zabezpečené zo švajčiarskeho finančného mechanizmu. Tá zmluva bola podpísaná v novembri 2011. Predpokladaný termín ukončenia bol trinásť mesiacov, t. j. koniec roka 2012. Keď som vás zinterpelovala, pán minister, v roku 2013, ako to stojí, tak ste vysvetlili a vcelku môžem aj chápať isté nábehové problémy s prevzatím ministerstva, a vtedy v roku 2013 ste mi napísali, že tento zákon príde do parlamentu v septembri 2013. Medzitým máme október 2014. To znamená, že nám to trvalo trošku dlhšie, než som plánovala najskôr ja, než ste potom plánovali vy. A to musím povedať, pretože je to vec, ktorá čím skôr bude zavedená, tým podľa mojej mienky lepšie. Tak len môžem povedať, že som rada, že to tu je. Jediné, čo ma mrzí, je, že ten návrh zákona tu nebol skôr. Ďakujem pekne.
Pellegrini, Peter, podpredseda NR SR (2020-04-02):
Poprosím, aby ste po sebe nepokrikovali, páni poslanci.
Paška, Pavol, predseda NR SR (2013-09-25):
Pán poslanec Kolesík.
Blanár, Juraj, podpredseda NR SR (2021-10-21):
Pani poslankyňa Pleštinská.
Bagačka, Michal, poslanec NR SR (2015-10-07):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre hospodárske záležitosti. Ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 9. novembra 2015 a v gestorskom výbore do 10. novembra 2015.
P. Paška, predseda NR SR: (2009-06-24):
Poprosím vás, dámy a páni, aby každý využil svoje právo na tajnú voľbu. V prípade neúspešnej voľby člena Správnej rady Ústavu pamäti národa sa vykoná opätovná voľba, do ktorej postupujú všetci navrhnutí kandidáti. Ak nebude zvolený kandidát na sudcu disciplinárneho súdu, opakovaná voľba sa konať nebude. Tak ako sme odsúhlasili všeobecným súhlasom, voľba je osobitne na osobitných lístkoch. Označovanie, dúfam, nemusím každému pripomínať a teraz poprosím, aby ste všetci hlasovali. Ďakujem. (Akt tajného hlasovania.)
Laurenčík, Milan, podpredseda NR SR (2022-03-30):
Ďakujem, že ste ma počúvol.
I. Mikloš, podpredseda vlády a minister financií SR: (2004-02-03):
Z hľadiska Národného programu pre prijatie acquis communautaire a Partnerstva pre vstup patrí zákon svojou problematikou medzi prioritné oblasti aproximácie práva. Predkladaný návrh zákona predstavuje úplné zosúladenie národného práva s príslušnými smernicami Európskej únie upravujúcimi spotrebnú daň z piva a dňom vstupu Slovenskej republiky do Európskeho spoločenstva nahradí súčasne platný zákon č. 310/1993 Z. z. o spotrebnej dani z piva v znení neskorších predpisov. Hlavným dôvodom vypracovania nového zákona bola potreba zapracovať do zákona ustanovenia smernice o všeobecnom systéme, držbe, preprave a kontrole tovarov podliehajúcich spotrebným daniam smernice upravujúcej štruktúru predmetu dane a smernice upravujúcej minimálne sadzby spotrebnej dane z alkoholu a alkoholických nápojov. Zavedenie nových mechanizmov má kľúčový význam pre vstup Slovenskej republiky do Európskej únie, pretože už nebudú existovať kontroly na hraniciach medzi členskými štátmi. Voľný pohyb tovarov, ktorý je jednou zo základných podmienok spoločného trhu, zabezpečí realizáciu mechanizmov daňových skladov, pozastavenie dane, zábezpeku na daň, prevádzkovateľov daňových skladov, oprávnených príjemcov, sprievodných dokumentov a podobne. Zároveň je nevyhnutné zavedenie kontroly pohybu predmetu spotrebnej dane, v danom prípade piva, prostredníctvom kolobehu sprievodného dokumentu a dôsledného vedenia evidencií umožňujúcich kontrolu vývozu, dovozu, pohybu a spotreby piva so zámerom minimalizácie možných daňových únikov. Vzhľadom na skutočnosti, že sadzby spotrebnej dane z piva sú už v súčasnosti na úrovni minimálnych sadzieb dane ustanovených smernicou Európskej únie, v návrhu zákona sa neuvažuje s úpravou sadzieb dane. Za kľúčovú zmenu v predkladanom návrhu zákona je potrebné považovať aj presun správy dane z daňových úradov na colné úrady. Ministerstvo financií k uvedenej problematike pripravuje komplexný materiál s analýzou súčasného stavu a spôsobu riešenia potrieb v nových podmienkach presunom kompetencií medzi daňovou správou a colnou správou tak, aby nedošlo k zvýšeniu celkového počtu pracovníkov daňovej a colnej správy. Účinnosť zákona sa navrhuje od 1. marca 2004 s výnimkou niektorých ustanovení, ktoré nadobudnú účinnosť až 1. mája 2004. Uvedené je potrebné na vytvorenie dostatočného časového priestoru pre administratívu spojenú s registráciami, vydávaním povolení, zložením zábezpek na daň, odberných poukazov a podobne, ktoré sú nevyhnutné na uplatňovanie zákona odo dňa vstupu. Úspešnosť zavedenia nového zákona do praxe bude závisieť od vytvorenia dostatočného časového priestoru pre daňové subjekty a správcov dane na osvojenie si mechanizmu fungovania zákona, na schvaľovanie daňových skladov, vydávanie povolení a podobne. Ďakujem pekne za pozornosť.
Bugár, Béla, podpredseda NR SR (2010-11-03):
Ďakujem, pani spravodajkyňa. Otváram všeobecnú rozpravu. Konštatujem, že som dostal jedinú písomnú prihlášku za klub SNS. Pán poslanec Rafaj, nech sa páči, máte slovo.
Grendel, Gábor, podpredseda NR SR (2020-11-25):
Ďakujem, pán poslanec. Prosím, zaujmite miesto pre spravodajcov. Otváram rozpravu, do ktorej som nedostal žiadnu písomnú prihlášku. Ako prvý sa prihlásil pán poslanec Nemec, ako navrhovateľ. Takže nech sa páči, máte slovo.
M. Hort, podpredseda NR SR: (2007-07-03):
Vážený pán minister, vážený pán spravodajca a vážené kolegyne, kolegovia, pokračovať budeme vystúpením pána poslanca Rafaja, ktorý bol posledný písomne prihlásený do rozpravy. Po jeho vystúpení sa budete môcť prihlasovať ústne. Aj ja sa pripájam k želaniu dobrej chuti. (Prerušenie rokovania o 12.23 hodine.) (Pokračovanie rokovania o 13.59 hodine.)
Jarjabek, Dušan, poslanec NR SR (2014-11-08):
Ďakujem pekne za slovo, pani predsedajúca. Pán poslanec Lipšic, najskôr mi dovoľte konštatovať, že legitímne a v súlade s rokovacím poriadkom ste sa predbehli v rozprave. To je prvá vec. Hovorím, je to legitímne a v súlade s rokovacím poriadkom, hej, nič viac a nič menej to nie je. A teraz vážne. Hovorili ste o tom, kto je koho sused, kto má akého kamaráta, kto vedľa koho býval, resp. býva a tak ďalej a tak ďalej. A hovorili ste o tom v súvislosti aj s jednotlivcami aj v súvislosti s firmami. Mňa by veľmi zaujímalo, či o tom hovoríte ako o etickom probléme alebo či o tom hovoríte ako o trestnoprávnom probléme, pokiaľ je to tak, zaujímalo by ma, aby ste definovali konflikt záujmov, lebo o tom ste tiež hovorili veľmi hutne. A úplne na záver posledná otázka je, či vy ako poslanec a právnik a bývalý minister dôverujete orgánom činným v trestnom konaní. To je všetko, ďakujem za pozornosť.
Bugár, Béla, podpredseda NR SR (2017-09-06):
Pani poslankyňa Zemanová.
P. Pelegrini, poslanec: (2007-09-13):
Ďakujem pekne.
Figeľ, Ján, podpredseda NR SR (2012-07-24):
Ďakujem pekne. Nech sa páči zaujmite miesto pre spravodajcov. Do rozpravy, ktorú otváram, som dostal štyri písomné prihlášky. Prihlásení sú za klub SaS pán Martin Poliačik, za SDKÚ – DS Miroslav Beblavý, za KDH pán Martin Fronc a Jozef Mikloško. Nech sa páči, pán Martin Poliačik.
Nicholsonová, Lucia, podpredsedníčka NR SR (2016-05-19):
Pán poslanec Viskupič, skúste to trochu nejak ja neviem ustrážiť.
Danko, Andrej, podpredseda NR SR (2024-01-11):
Dobre, veď zaujímavý postreh, pán poslanec, určite je to treba, keď môžte, dajte aj písomne alebo to budem tlmočiť. Pán poslanec Krajčí.
Paška, Pavol, predseda NR SR (2012-11-06):
Ďakujem pekne, pán poslanec. Pán poslanec Alojz Přidal je určený spravodajca z gestorského výboru pre hospodárske záležitosti.
Grendel, Gábor, podpredseda NR SR (2022-04-27):
Pán poslanec Blcháč.
Milanová, Natália, ministerka kultúry SR (2022-05-24):
Ďakujem veľmi pekne. Vážený pán predsedajúci, milé poslankyne, páni poslanci, naším cieľom naozaj je komplexná reforma mediálneho prostredia, ktorá v podstate nebola do veľkej miery menená 20 rokov. Za tých 20 rokov táto oblasť prešla enormným vývojom a my na ňu musíme reagovať. Absolvovali sme neskutočné množstvo diskusií, rokovaní, hľadali sme kompromisy, hľadali sme schodné cesty na to, aby sme zabezpečili pluralitný mediálny trh s transparentnými médiami, slobodnými, nezávislými, konkurencieschopnými. Ja by som len v závere vás všetkých chcela veľmi pekne poprosiť o podporu tohto zákona. Ďakujem.
Laurenčík, Milan, podpredseda NR SR (2021-02-05):
Ďakujem, pán podpredseda. Prosím, zaujmite miesto pre navrhovateľa. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov o tomto návrhu zákona a aby odôvodnil návrh aj stanovisko gestorského výboru. Pán poslanec, nech sa páči.
Baška, Jaroslav, poslanec NR SR (2011-09-14):
Vážené plénum Národnej rady Slovenskej republiky, vážení členovia vlády, pán Galko, ja tiež začnem tak možno trošku inak, ako by som mal. Ja som doteraz myslel, že vy ste len doktorom a liečiteľom ozbrojených síl, ale dnes som sa dozvedel, že vy ste milovník a balič žien. (Smiech v sále.) Ale ak balíte a ste milovník žien tak, ako liečite ozbrojené sily za ten posledný rok, tak to vám veru nezávidím a nezávidí vám to určite nikto. Vy nie ste liečiteľ, doktor ozbrojených síl, vy ste hrobár. Za ten rok ste neurobili pre rezort obrany a vojakov vôbec nič. Kde ste vy boli v rokoch 2006 – 2010? Hovorili ste o povodniach. Boli ste v obci Píla a tak ďalej. Kde ste boli v roku 2010, keď sme použili viac ako 3 000 vojakov, nepočítam ani hasičov a ďalších policajtov pri povodniach, ktoré tu boli celý máj minulý rok? Kde ste boli, keď sa stala nehoda vo Vojenskom opravárenskom podniku Nováky? Vy ste tam neboli. A preto nemôžete tvrdiť, že pán predseda vlády Robert Fico tam nebol. On tam bol a prišiel tam veľmi skoro. A vždy sa zaujímal o takéto tragédie. Neprajem ani tejto vláde žiadne takéto tragédie, aby v budúcnosti prišli, ale nikdy nemôžete povedať toto, že Robert Fico sa nestaral o takéto veci, keď boli rôzne povodne a nešťastia a živelné pohromy, ktoré sa vyskytli v rokoch 2006 – 2010 na Slovensku a na slovenských ľuďoch. Viete, je ťažko uveriť slovám, ktoré hovoríte vy alebo ktoré idú z vašich úst, pretože sme boli svedkom a v priamom prenose ste klamali, bolo to v jednej televíznej relácii, ťažko potom si získate dôveru občanov Slovenskej republiky ako minister obrany, keď ste zaklamali v priamom prenose a boli ste chytený pri klamstve. Viete, pán minister, vy ste ešte nepreskočili, vy ste ministrom... (Prerušenie vystúpenia časomerom.)
Sulík, Richard, predseda NR SR (2011-05-26):
Pána Richtera, no ale dotelefonovať aj tak. Tak počkáme, kým opustí miestnosť. Ďakujem pekne.
P. Hrušovský, predseda NR SR: (2003-02-06):
(Hlasovanie.) 131 prítomných, 26 za návrh, 78 proti, 21 sa zdržalo, 6 nehlasovalo. Návrh sme schválili. (Hlasy v sále.) Neschválili! Pardon. Pán poslanec Fico, nech sa páči, máte slovo ako prvý písomne prihlásený do rozpravy.
Sulík, Richard, predseda NR SR (2011-02-04):
S faktickými poznámkami sa neprihlásil nikto. Ďalší rečník v rozprave je pán poslanec Paška. Pán poslanec Paška sa nenachádza v miestnosti, stráca poradie. Pán poslanec Poliačik, nech sa páči.
Šefčík, Marek, poslanec NR SR (2022-11-15):
Ďakujem za vaše faktické poznámky. Nestihnem na všetko reagovať a začnem tým, že keď ma urážajú ľudia zo SMER-u a z Republiky, je to pre mňa vyznamenanie. Môžte, môžte sa smiať, koľko chcete. Taraba, Mazurek, vyložene manipulácia, čo ste tu predviedli, pretože ja som neobvinil Mazureka z vraždy tých dvoch ľudí, to by som si nedovolil. Ja som ho obvinil zo šírenia nenávisti voči nejakej skupine, o ktorej hovoril v súvislosti s iným niečím ako o leguánoch a... a podobne, a preto sa, sa mohlo stať to, čo sa stalo. Šíril nenávisť? Šíril. Viac sa bojím, pán Mazurek, vášho šírenia nenávisti ako čohokoľvek iného, pretože tie vaše vystúpenia sa podobajú na to, čo niekedy predvádzal Hitler. Aj on mal popularitu. Vy hovoríte, Šefčík, nemáš popularitu, my máme popularitu. Jasné. Cez nejaké, cez nejaké šírenie strachu a nenávisti vám to ide. Ďakujem kolegom, Pročko, Nemec, Kučera, za vaše povzbudenia vo faktických poznámkach. Suja, hovoril som o tom, že nenávistné a výhražné slová voči nám spôsobujú práve tieto vaše prejavy. Kolega Susko, riešiť migračnú krízu? To som nikdy nepovedal, že by, že by mali tí dobrovoľníci riešiť migračnú krízu. To ste si zase vymysleli, ako je u vás zvykom manipulovať. Ešte na záver som si nechal, pán Valášek, ďakujem.
Laššáková, Jana, podpredsedníčka NR SR (2014-06-24):
Na vystúpenie pána poslanca s faktickou poznámkou pán poslanec Mihál. Končím možnosť prihlásiť sa s faktickými poznámkami. Nech sa páči, pán poslanec.
P. Hrušovský, podpredseda NR SR: (2002-05-16):
Teraz budeme pokračovať rokovaním o zákone zo 4. apríla 2002 o povolaní sestry, o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov, vrátený prezidentom Slovenskej republiky na opätovné prerokovanie Národnou radou Slovenskej republiky. Materiál ste dostali ako tlač 1543, súčasťou ktorého sú aj rozhodnutia pána prezidenta o vrátení, ako aj rozhodnutie pána predsedu Národnej rady o pridelení návrhu zákona na prerokovanie príslušným výborom Národnej rady. Teraz dávam slovo spoločnému spravodajcovi výboru pre zdravotníctvo pánovi poslancovi Šagátovi a prosím ho, aby informoval Národnú radu o výsledku prerokúvania tohto návrhu zákona vo výbore. T. Šagát, poslanec: Ďakujem za slovo, vážený pán predsedajúci. Zdravotnícky výbor sa zaoberal pripomienkami pána prezidenta. Zaoberal sa potom aj stanoviskom iných výboroch, ktoré prerokovali pripomienky pána prezidenta, menovite teda ústavnoprávny výbor. Konštatovali sme, že všetky pripomienky sú takého charakteru, že ich treba akceptovať. A teda navrhujeme potom v hlasovaní, aby sa en bloc schválili, pričom sme sa na základe aj odporučenia ústavnoprávneho výboru dohodli, že budeme odporúčať účinnosť tohto zákona od 1. augusta 2002. Ďakujem za slovo, vážený pán predsedajúci.
Jurinová, Erika, podpredsedníčka NR SR (2015-06-18):
Ďakujem, pán minister. Nech sa páči, pani poslankyňa, doplňujúca otázka.
Figeľ, Ján, podpredseda NR SR (2013-10-16):
S ďalšou faktickou Marián Kvasnička.
Jurčík, Ľudovít, poslanec NR SR (2011-09-14):
Vážené pani kolegyne, páni kolegovia, predkladám spoločnú správu Výboru Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie, tzv. atómový zákon a o zmene a doplnení niektorých zákonov v znení neskorších predpisov (tlač 476) v druhom čítaní. Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona, ktorým sa mení sa mení a dopĺňa zákon č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení neskorších predpisov, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 30. júna 2011 č. 515 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady pre hospodárstvo, výstavbu a dopravu, výboru pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť – ústavnoprávny výbor uznesením z 24. augusta 2011 č. 266, výbor pre hospodárstvo, výstavbu a dopravu uznesením z 25. augusta 2011 č. 182, výbor pre pôdohospodárstvo a životné prostredie uznesením z 31. augusta 2011 č. 107. Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce návrhy, ktoré sú uvedené v spoločnej správe. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení neskorších predpisov, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaním bola schválená uznesením zo 6. septembra 2011 č. 193. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem.
Zelník, Štefan, poslanec NR SR (2018-11-29):
Vážený pán predseda, dajte hlasovať o bodoch 15 a 31, ktoré boli vyňaté na osobitné hlasovanie, s návrhom gestorského výboru schváliť. Chcem upozorniť, že v rozprave pán poslanec Kamenický podal pozmeňujúci návrh, ktorý uvedenú problematiku rieši iným spôsobom.
Číž, Miroslav, podpredseda NR SR (2014-12-04):
Ďakujem navrhovateľovi za vystúpenie. Pán spravodajca, chce zaujať? Nie. Ďakujem pekne. Takže, kolegyne, kolegovia, prerušujem rokovanie o tomto bode programu. Teraz nasleduje prvé čítanie o návrhu skupiny poslancov na vydanie zákona, ktorým sa dopĺňa zákon č. 300/2005 Z. z., teda Trestný zákon v znení neskorších predpisov. Tento zákon máme v laviciach pod tlačou 1191. A návrh na jeho pridelenie na prerokovanie vo výboroch je v rozhodnutí predsedu č. 1198. Návrh zákona uvedie pán poslanec Igor Matovič. Len v sále ho nevidím. Z klubu, vážení páni, kolegyne. Aha, prichádza. Pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1190.)
Susko, Boris, poslanec NR SR (2020-06-04):
Ďakujem pekne. Budem sa snažiť odpovedať, odpovedať všetkým, ak mi to čas dovolí. Takže, pán podpredseda Šeliga, nemôžem úplne súhlasiť s tým, čo ste povedali, že, že tú metodológiu posúdia, posúdi verejnosť až po voľbe. Práve Benátska komisia hovorí, že tú metódu samotnú výberu generálneho prokurátora, akou metódou sa bude vyberať, by mala mať dôveru verejnosti. Čiže predpokladá, že to bude ešte predtým, ako príde k samotnej voľbe, že sa má, že tá samotná voľba má mať dôveru verejnosti, aby potom tá voľba prebehla tak ako, ako má prebehnúť. Čiže v tomto, v tomto nemôžem súhlasiť, a preto si myslím, že to malo ísť riadnym, riadnym legislatívnym procesom Pán poslanec Dostál, ja som nehodnotil, že či je, či je v Českej republike lepšia úprava ako v slovenskej. Ja som len povedal, že v Českej republike je iný systém štátneho žalobcu, ako je v Slovenskej republike, a že nie je to možné zamieňať. Že tam je systém, ktorý je súčasťou výkonnej moci ako verejno-politickej moci, kdežto u nás je v ústavnom systéme prokuratúra zakotvená ako sui generis, nezávislý orgán. A preto si myslím, že je to nekompatibilné, aby sa takto otvárala prokuratúra kandidátom mimo prokurátorského stavu. Pokiaľ ide o ten prílepok, ja si stále myslím, že je to právna úprava, ktorá nesúvisí so zákonom o prokuratúre, a preto som to aj spomenul. Ale chápem a nespochybňujem tú potrebu, potrebu zmeny, aby to bolo v súlade. Pán poslanec Baránik, ja som nepovedal, že je to v rozpore s ústavou. Ja som povedal, že je to nesystémové riešenie. A, pán poslanec, pán poslanec Grendel, pán podpredseda Grendel, ja som si dával veľký pozor, aby som nespomenul meno pána Lipšica. Ja som hovoril všeobecne, že to vytvára neja... (Prerušenie vystúpenia časomerom.)
Madej, Róbert, poslanec NR SR (2015-06-26):
Vážený pán predseda Národnej rady, vážené panie poslankyne, páni poslanci, v rozprave k tomuto bodu programu traja poslanci Národnej rady predložili pozmeňovacie, doplňujúce návrhy. V krátkosti si len dovolím uviesť, že ako spravodajca som vystúpil k pozmeňovaciemu návrhu, ktorý predložila pani poslankyňa Mezenská, ktorá na organizačný odbor doložila pozmeňovací návrh, ktorý obsahoval pätnásť podpisov poslancov, avšak mne ako spravodajcovi predložila vyhotovenie so štrnástimi podpismi, preto som musel vyhodnotiť v tom čase, že o tomto pozmeňovacom návrhu nemôžeme hlasovať, avšak po zistení, že pred predložením pozmeňovacieho návrhu v pléne bol organizačnému odboru doručený pozmeňovací návrh s potrebným počtom podpisov, môžeme hlasovať následne aj o tomto pozmeňovacom návrhu. Pozmeňovacie návrhy celkom predložili traja páni poslanci: pani poslankyňa Pfundtner, Jurinová a Mezenská. Najprv, pán predseda Národnej rady, prosím, dajte hlasovať o pozmeňovacích návrhoch zo spoločnej správy pod bodmi 1, 3 až 12 s odporúčaním gestorského výboru schváliť.
A. Belousovová, podpredsedníčka NR SR: (2008-05-15):
Ďalšiu otázku položil pán poslanec Tibor Lebocký a otázku položil takisto ministerke pôdohospodárstva Slovenskej republiky pani Zdenke Kramplovej. Otázka znie: „Ako poslankyňa NR SR ste ako členka skupiny koaličných poslancov iniciovali novelu zákona o ochrane prírody. Ako hodnotíte skutočnosť, že vládna novela tohto zákona, ktorá je v pripomienkovom konaní, nie je v súlade s nedávno schválenými zmenami a dokonca ich neguje?“ Nech sa páči, pani ministerka, odpovedajte.
Bublavý, Dušan, poslanec NR SR (2013-09-25):
Pán kolega, od pána premiéra chceš stručnú odpoveď v interpeláciách a obmedziť ho dĺžkou 5 minút. A vôbec ťa to nezaujíma, ako to bolo kedysi, či za vlády Ivety Radičovej, alebo pána Dzurindu. A nezamyslel si sa aj nad tým, že dĺžka tvojho návrhu alebo akejkoľvek rozpravy ktoréhokoľvek poslanca, tú nechceš obmedzovať, ale pána premiéra áno. Už len preto, aby si mohol kopnúť do nášho pána premiéra a do našej strany SMER – sociálna demokracia. Tak sa zamysli aj nad tým, či tá dĺžka tvojho návrhu musela byť, ja neviem, 9 alebo 10 minút, veď si mohol byť stručný, mohol si to povedať za dve-tri minútky a nemusel si nás oberať o čas, keďže si taký spravodlivý v tom svojom, si myslíš, návrhu. A spomeň si, že na ministerstve kultúry bol poslanecký prieskum a tento poslanecký prieskum schválili poslanci z vládnej strany. Takže tu je len na tom, ako sa vo výboroch dohodne, akým spôsobom sa komunikuje, a vždy sa nájde nejaké riešenie, aby to bolo pre všetky strany, aj opozíciu, aj pre vládnu stranu, sa dajú dohody nájsť, keď sa chcú.
Muránsky, Peter, poslanec NR SR (2014-03-20):
Chcem sa doplňujúco opýtať. Prakticky súhlasím s odpoveďou. Samozrejme, je to tak, pán minister. Doteraz rôzne krajiny členské si inak vysvetľujú a inak realizujú aj súčasnú smernicu. Majú rôznu mieru kontroly a výkonu proste tohto transferu, predovšetkým nebezpečných odpadov, keď sa priznáva, že jedna štvrtina všetkých vyprodukovaných odpadov opustí dokonca krajiny Európskej únie a čo je ešte vnútri. Ako sa mirniks-dirniks presúvajú hlavne nebezpečné odpady, tak treba sa zamyslieť naozaj nad tým, aby sa nejakým spôsobom zjednotili tieto systémy kontroly nelegálneho toku týchto odpadov. A argumentuje sa mnohokrát, že mnohé krajiny nemajú na to svoje personálne a finančné kapacity. Ja sa chcem opýtať, či my budeme mať po uvedení do praxe tejto smernice na toto kapacity, či personálne, ale, samozrejme, materiálne a finančné.
Grendel, Gábor, podpredseda NR SR (2020-11-04):
(Zaznievanie gongu.) Panie poslankyne, páni poslanci, budeme pokračovať v rokovaní hlasovaním, ale ešte predtým vás chcem informovať, že ihneď po hlasovaní pristúpime k tajnej voľbe predsedov výborov. Buďte na to, prosím, pripravení. A teraz budeme pokračovať v prerušenom rokovaní... áno, v prerušenom rokovaní v druhom čítaní o návrhu poslancov Žitňanskej, Lehotského na vydanie zákona, ktorým sa mení zákon č. 162/2014 o verejných zbierkach. O slovo sa hlási pán minister financií. (Pokračovanie rokovania o návrhu poslancov Národnej rady Slovenskej republiky Jany Žitňanskej a Tomáša Lehotského na vydanie zákona, ktorým sa mení zákon č. 162/2014 Z. z. o verejných zbierkach a o zmene a doplnení niektorých zákonov , tlač 220.)
Šeliga, Juraj, podpredseda NR SR (2020-07-23):
Chcete reagovať? Pán poslanec Stančík sa vzdal práva vystúpiť v rozprave, pani poslankyňa Horváthová, myslím, takisto. Pán poslanec Šimko? Nie je v sále, prepadáva mu poradie. Aj pani poslankyňa Horváthová, pán poslanec Petrák, nie je v sá..., nie je v sále, prepadáva poradie. Pán poslanec Susko? Pán poslanec Susko ide, nech sa páči, pán poslanec. Nech sa páči, pán poslanec.
Matovič, Igor, poslanec NR SR (2018-02-09):
Pán Tomáš, po... Odpustil som si toho Goebbelsa, dobre? Nabudúce. Že po toľkých rokoch v politike, po toľkých rokoch strkania sa do zadnej časti tela Kaliňákovi by som očakával, že sa nejaký Erik Tomáš objaví v nejakom prieskume dôveryhodnosti, ale pozeral som, došiel som po percento jedna a stále som ho nevidel. Takže asi v niečom bude problém. A skúste si pozrieť potom to percento nedôveryhodnosti pri Robertovi Ficovi. Je tesne za mnou. Dobre? Čiže myslím, že som celkom úspešný, keď mám skoro rovnakú dôveryhodnosť v tom prieskume jako váš predseda strany a približne rovnakú nedôveryhodnosť. Dobre? Ale v prvom rade zamyslí sa nad sebou. A potom k tomu, že či to povedal Lenin. No od marxistu by som očakával, že bude vedieť fakty o svojom vzore. Nikde, nikde v jeho dielach nespomeniete, aj keď sa mu ten výrok pripisuje, nikde to nenájdete, že to povedal Lenin, ale vôbec by mi to nevadilo, lebo užitočný idiot je, myslím si, že celkom dobrá definícia, a spĺňate ju do bodky. K ostatným vašim slovám myslím, že skorej psychiater by sa mal vyjadriť. A pri pánovi Paškovi myslím, že to bola konštruktívna, faktická poznámka, ďakujem za ňu. Hovoríte, že kritizujem rozhodnutie vlády. No áno. Lebo Fico postrašil Danka, videli sme to sami, 10. októbra nacupital tam, lebo Danko vystrkoval rožky, nacupital ku Gajdošovi, postavil ho do laty, Danko pochopil a bolo dohodnuté. Bol biznis v rukáve a potom bolo aj rozhodnutie vlády. Hovoríte, že neponúkame riešenie, lebo vždy bude výber spojený s podozrením z korupcie. Kebyže to robíte transparentne, kebyže pozvete do takéhoto obrovského tendra aj zástupcov trebárs opozície, novinárov, ktorí sa zaujímajú, ktorých váš predseda obviňuje z korupcie, tak by sme mali asi šancu, aby ten tender bol naozaj transparentný.
Hrnčiar, Andrej, podpredseda NR SR (2017-09-07):
Poprosím vás, páni poslanci, poprosím vás, páni poslanci, vybavte si to vedľa a nechajte priestor pani podpredsedníčke, aby mohla nerušene uvádzať svoju správu. (Reakcia z pléna.) Pán poslanec Galko, poprosím vás. Nech sa páči, pani predsedníčka.
M. Číž, podpredseda NR SR: (2007-06-19):
Nech sa páči.
Ľ. Petrák, poslanec: (2008-09-16):
Tvrdíte, že po uvoľnení cenovej regulácie, ktorá by mala byť zavedená týmto zákonom, si to občania odskáču. Predovšetkým pri cenách potravín. Na druhej strane tvrdíte, že v susednom Rakúsku sú ceny nižšie. Ak sa budem odvolávať na princípy fungovania trhového hospodárstva, tú neviditeľnú ruku trhu, ktorou sa stále oháňate, tak by to malo fungovať tak, keďže ceny v Rakúsku sú nižšie, Bratislava je blízko alebo Slovensko je susednou krajinou, tak tie ceny sa budú vyrovnávať. Pravdepodobne by nemali v Rakúsku rásť, ale mali by na Slovensku klesnúť, to znamená, nevidím tam žiadnu logiku toho, že po uvoľnení podmienok, ktoré nastanú v zmysle tohto zákona, by si to mali ľudia nejakým spôsobom odskákať. Skúste mi to, prosím vás, vysvetliť.
T. Galbavý, poslanec: (2004-06-29):
Predseda Národnej rady Slovenskej republiky rozhodnutím č. 754 zo 7. júna 2004 pridelil správu o stave využívania predvstupových fondov a príprave na využívanie štrukturálnych fondov v Slovenskej republike na program revitalizácie kultúrnych pamiatok a rozvoj turizmu a o stave a problémoch, ktoré v týchto oblastiach zaznamenáva Ministerstvo kultúry Slovenskej republiky a Ministerstvo hospodárstva Slovenskej republiky ako kompetentné orgány štátnej správy (tlač 700), na prerokovanie Výboru Národnej rady pre hospodárstvo, privatizáciu a podnikanie, Výboru Národnej rady pre vzdelanie, vedu, šport a mládež, kultúru a médiá, ktorému súčasne uložil podať Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Oba výbory správu prerokovali v lehote určenej predsedom Národnej rady Slovenskej republiky a v prijatých uzneseniach zhodne odporúčajú Národnej rade Slovenskej republiky správu o stave využívania predvstupových fondov a príprave na  využívanie štrukturálnych fondov v Slovenskej republike na program revitalizácie kultúrnych pamiatok a rozvoj turizmu a o stave a problémoch, ktoré v týchto oblastiach zaznamenáva Ministerstvo kultúry Slovenskej republiky a Ministerstvo hospodárstva Slovenskej republiky ako kompetentné orgány štátnej správy, vziať na vedomie. Predmetná správa o výsledku prerokovania uvedeného materiálu vo výboroch Národnej rady Slovenskej republiky bola schválená uznesením Výboru Národnej rady Slovenskej republiky pre vzdelanie, vedu, šport a mládež, kultúru a médiá ako gestorského výboru z 23.  júna č. 263. Dovolím si prečítať návrh na uznesenie Národnej rady Slovenskej republiky k správe o stave využívania predvstupových fondov a príprave na  využívanie štrukturálnych fondov v Slovenskej republike na program revitalizácie kultúrnych pamiatok a rozvoj turizmu a o stave a problémoch, ktoré v týchto oblastiach zaznamenáva Ministerstvo kultúry Slovenskej republiky a Ministerstvo hospodárstva Slovenskej republiky ako kompetentné orgány štátnej správy (tlač 700). „Národná rada Slovenskej republiky berie na vedomie  správu o stave využívania predvstupových fondov a príprave na  využívanie štrukturálnych fondov v Slovenskej republike na program revitalizácie kultúrnych pamiatok a rozvoj turizmu a o stave a problémoch, ktoré v týchto oblastiach zaznamenáva Ministerstvo kultúry Slovenskej republiky a Ministerstvo hospodárstva Slovenskej republiky ako kompetentné orgány štátnej správy.“ Pán predsedajúci, z mojej strany je to všetko, otvorte, prosím, rozpravu.
Laššáková, Jana, podpredsedníčka NR SR (2012-12-12):
Pán poslanec Kamenický chce reagovať. Ale musíte, pán poslanec, stlačiť príslušné tlačidlo. Trojku. Tak stlačte trojku! Takže nech sa páči.
M. Číž, podpredseda NR SR: (2008-02-15):
(Hlasovanie.) Prítomných 122 poslancov, za 90, zdržalo sa 32. Konštatujem, že sme schválili vládny návrh zákona o európskom zoskupení územnej spolupráce a o doplnení zákona č. 540/2001 Z. z. o štátnej štatistike. Ďakujem spravodajcovi. Ďalej budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (tlač 469). Spoločným spravodajcom je predseda výboru pre pôdohospodárstvo, životné prostredie a ochranu prírody pán poslanec Ján Slabý, prosím ho, aby uvádzal hlasovanie.
Drdul, Dominik, poslanec NR SR (2022-11-08):
Ďakujem za slovo, pán predsedajúci. Dovoľ mi poďakovať sa ti ako jednému zo spolupredkladateľov tohto návrhu zákona za takúto iniciatívu. Tiež ju považujem za veľmi dobrú a správnu, a preto veľmi rád podporím daný či už pozmeňujúci návrh, alebo návrh ako celok. A považujem za dobré a správne, že robíme to, čo sa v danom čase dá, tak ako sa to dá s ohľadom na verejné financie, ale aj s ohľadom na ten cieľ pomôcť konkrétnej skupine, ktorá naozaj tú pomoc potrebuje, čo je nesporné, a odstraňujeme týmto spôsobom naozaj zjavnú nespravodlivosť a robíme systém menej demotivačný. Pre mňa je veľmi dôležité, aby bola sociálna pomoc a podpora v štáte nastavená spôsobom, ktorý nerobí poberanie sociálnych dávok pohodlnejšie než zapojenie sa do nejakého bežného spoločenského a pracovného života, a nastavovanie takého systému, ktorý netrestá za to, že sa človek nasta... zaradil, pardon, do pracovného alebo spoločenského života. No a preto vnímam tento návrh ako krok správnym smerom. Samozrejme, vždy sa dá viac. Budem rád súčinný, aby sme to posunuli ešte ďalej, ale nateraz vnímam veľmi pozitívne a kladne, že sa nám podarilo takéto niečo vyrokovať a že to za chvíľku bude realitou. A týmto chcem tiež poprosiť všetkých kolegov o podporu. Ďakujem.
Pellegrini, Peter, predseda NR SR (2024-02-13):
Ďakujem pekne. (Reakcia z pléna.) Ďakujem. Aj nabudúce. Teraz vystúpi v rozprave pán poslanec Dostál.
Danko, Andrej, podpredseda NR SR (2024-01-24):
Poslanec Vašečka.
Madej, Róbert, poslanec NR SR (2014-10-21):
Ďakujem pekne. Ďalší pozmeňujúci návrh podal pán poslanec Kaník. Pán predseda, prosím, dajte hlasovať o pozmeňovacom návrhu pána poslanca Kaníka.
Šimečka, Michal, podpredseda NR SR (2024-04-17):
Ďakujem. Pán poslanec Lackovič.